Da Gilgamesch woa daun traurig und hod se aufd Suach nochm Lebn gmocht und is desweng zu seim Urahn, im Utnapischtim, gaunga. Des woa a launga gfäalicha Weg, den ea oba ibastaundn hod. Schliaßli hod ea im Utnapischtim sein Fäamau gfundn, dea eam zum Utnapischtim seina Insl im Mea vum Tod brocht hätt. Oba da Gilgamesch hod wengam Streit seine Ruada aus Stoa hiniggmocht. Oba da Fäamau is a guada Kerl gwen und hod gsogt ea setzt in Gilgamesch üba waun a eam gnuag Ruada schniatzt. Des hod a dau und daun sans losgruadat. Weils oba a jedn Ruada im Wossa des Todes netta amoi nemma hom kina, haums zweng Ruada ghobt. Wia de zwoa des Problem glöst hom, wissn ma net weil grod dea Teil vu da Tontofi is bschädigt und unlesboa.